2023 5 25
LT
Europos Sąjungos oficialusis leidinys
L 137/59
iv) atrankos procesą.
Komisijai gali kelti susirūpinimą pagalbos priemonės, kuriomis sudaromos sąlygos tvirtą padėtį rinkoje užimančioms įmonėms daryti poveikį atrankos procesui, pavyzdžiui, kai jos turi teisę rekomenduoti įmones atrankos procese arba daryti tokį poveikį mokslinių tyrimų krypčiai, kuomet be pateisinamos priežasties trukdoma naudotis alternatyviomis galimybėmis.
c)
Neveiksmingų rinkos struktūrų išlaikymas
127.
Analizuodama rinkos struktūras Komisija atsižvelgs į tai, ar pagalba skiriama rinkose, kurioms būdingi pertekliniai pajėgumai, ar pramonės sektoriuose, kuriuose pastebimas nuosmukis.
Tais atvejais, kai rinka yra auganti arba kai tikėtina, kad valstybės pagalba MTPI gali pakeisti bendrą sektoriaus augimo dinamiką arba pirmiausia išmetamųjų šiltnamio efektą sukeliančių dujų pėdsaką (pagal komunikatus dėl Europos žaliojo kurso ir Europos skaitmeninės strategijos), visų pirma dėl naujų technologijų diegimo, pavyzdžiui, siekiant mažinti priklausomybę nuo iškastinio kuro arba skaitmenizuoti gamybą, arba abiejų šių tikslų, nedidinant pajėgumų, tikimybė, kad tokia pagalba sukels abejonių, yra mažesnė.
3.2.5.3.2.
Poveikis vietovės pasirinkimui
128.
Visų pirma tais atvejais, kai MTPI pagalba yra artima rinkai, kai kuriose teritorijose gali susidaryti palankesnės tolesnės gamybos sąlygos, pirmiausia dėl to, kad dėl pagalbos patiriamos palyginti mažesnės gamybos sąnaudos, arba dėl to, kad gavus pagalbą vykdoma didesnio masto MTPI veikla.
Tai gali paskatinti įmones persikelti į tas teritorijas.
129.
Poveikis vietovės pasirinkimui taip pat gali būti svarbus mokslinių tyrimų infrastruktūrai bei bandymų ir eksperimentų infrastruktūrai.
Jeigu pagalba daugiausia naudojama siekiant pritraukti infrastruktūrą į konkretų regioną kito regiono sąskaita, ji nepadės skatinti tolesnės MTPI veiklos Sąjungoje.
130.
Todėl, analizuodama individualią pagalbą, apie kurią būtina pranešti, Komisija atsižvelgs į bet kokius įrodymus, patvirtinančius, kad pagalbos gavėjas apsvarstė alternatyvias vietas.
131.
Pagalba, dėl kurios pasikeičia tik MTPI veiklos vieta vidaus rinkoje, o projekto pobūdis, dydis ar taikymo sritis nesikeičia, nebus laikoma suderinama.
3.2.6
Teigiamo ir neigiamo pagalbos poveikio palyginimas
132.
Komisija įvertina, ar nustatytas neigiamas pagalbos priemonės poveikis konkurencijai ir prekybos sąlygoms nusveria teigiamą planuojamos pagalbos poveikį.
3.2.6.1
Te igi am o povei k i o, į k u rį re ik i a a tsi žve lgt i, n u statym a s
133.
Tarp ekonomikos augimo ir MTPI investicijų egzistuoja koreliacija.
MTPI veikla didina našumą ir skatina ekonominę plėtrą.
Todėl MTPI yra svarbus veiksnys, padedantis Sąjungos įmonėms užtikrinti ekonominę plėtrą kuriant naujus produktus, technologijas, paslaugas arba gamybos procesus, arba abu šiuos dalykus.
134.
Investicijos į MTPI yra labai svarbios visų ekonomikos sektorių plėtrai, nes jos glaudžiai susijusios su našumu.
135.
Atlikdama pusiausvyros tyrimą Komisija pirmiausia įvertins teigiamą pagalbos poveikį remiamai ekonominei veiklai, deramai atsižvelgdama į MTPI veiklą, kuri bus pradėta vykdyti pasinaudojant konkrečia pagalbos priemone, arba MTPI projekto apimtį, mastą arba įgyvendinimo spartą, kurie taikant pagalbos priemonę padidės.